fi fi fi sv fi fi fi fi sv fi fi fi fi de fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi sv fi fi fi fi fi da fi fi fi fi fi fi fi fi es es es tr en fi fi fi en fi fi fi fi fi fi en en fi fi sv fi fi en en en en en en en en en fa en en en en en en en en fi fi fi fi fi
Valinnanvapaus pilkkoisi neuvoloiden perheille antaman vakaan tuen - THL-blogi
Avaa haku Sulje haku Avaa valikko Sulje valikko
Jaa somessa Jaa Facebookissa Jaa Twitterissä Jaa LinkedInissä Jaa WhatsAppissa
Lapset, nuoret ja perheet, Sote-uudistus
Hallitus on pian jättämässä eduskunnan käsiteltäväksi lakipakettia sosiaali- ja terveyspalveluiden uudistamiseksi. Esitysluonnoksessa asiakkaan valinnanvapaudesta koulu- ja opiskelijaterveydenhuolto rajataan valinnan vapauden ulkopuolelle. Sen sijaan äitiys- ja lastenneuvolapalveluja ei mainita valinnanvapautta koskevissa rajoituksissa.
Yksittäisistä lausunnoista on välittynyt kuva, että äitiys- ja lastenneuvolapalvelut ajatellaan kuuluvan suoran valinnanvapauden piiriin.
Oma käsityksemme on, että äitiys- ja lastenneuvolapalvelut tulee rajata valinnanvapauden ulkopuolelle.
Valinnanvapaus heikentää hoidon jatkuvuutta
Neuvolapalveluihin kertyy tietoa perheen tilanteesta säännöllisissä terveystarkastuksissa. Tietoa tarvitaan, kun lapsen ja perheen kokonaistilannetta, tuen ja avun tarvetta arvioidaan yhdessä perheen kanssa.
Tietoa ei kuitenkaan kerry eikä sitä pystytä hyödyntämään, jos vanhemmat, esimerkiksi pelätessään lastensuojelun toimenpiteitä, vaihtavat palvelujen tuottajaa ja toimipistettä vuoden välein.
Saman maakunnan eri toimipisteissä on toki pääsy kunkin asiakkaan sähköisen potilasjärjestelmän tietoihin, mutta tiedonkulku maakuntien välillä on jo toinen juttu. Neuvolan terveystarkastuksissa syntyy myös niin kutsuttua hiljaista tietoa, jonka kirjaaminen jää yleisluonteiseksi ennen kuin työntekijä tapaa perheen uudelleen määräaikaisen tarkastuksen jälkeen, vaikkapa lisäkäynnillä.
Valinnanvapaus antaa mahdollisuuden palveluissa ’sukkulointiin’. Tämä heikentää neuvolan edellytyksiä tunnistaa tuen tarve varhain ja tarjota tukea juuri sitä tarvitseville. ’Sukkulointi’ haittaisi myös lapsiperhepalveluiden monialaista yhteistyötä ja vaarantaisi palveluketjujen saumattoman toiminnan.
Terveydenhuoltolain ja valtioneuvoston asetuksen edellyttämä palveluja käyttämättömien tuen tarpeen tunnistaminen ei toteutuisi lain edellyttämällä tavalla tai tunnistamiseen tulisi viivettä. Avunsaannin viivästyminen voi olla kohtalokasta lapselle ja perheelle, ja hitaan reagoinnin seuraukset voivat ulottua pitkälle tulevaisuuteen.
Suora valinnanvapaus rikkoisi pitkäkestoisia neuvolan asiakassuhteita, jotka edistävät luottamusta ja keskustelua perheen arkaluontoisista asioista kuten lähisuhdeväkivallasta. Perheet hyötyvät siitä, että sama terveydenhoitaja hoitaa perheen raskausajalta siihen asti, kunnes lapsi menee kouluun.
Tutkimusten mukaan pitkä asiakassuhde antaa vanhemmille parhaimman tuen ja auttaa selviytymiseen mm. erityistilanteesta, kuten esimerkiksi vanhemman sairastuessa masennukseen.
Valinnanvapaus vaarantaisi myös neuvolalle ja perheelle tärkeän lähipalveluperiaatteen. Kotikäynteihin kuluisi enemmän aikaa ja niitä tehtäisiin aiempaa vähemmän resurssisyistä.
Tutkimusnäyttö neuvolan kotikäyntien hyödyistä on vankka. Kotikäynneillä annettavalla ohjauksella ja neuvonnalla voidaan ehkäistä tapaturmia ja lasten kaltoinkohtelua sekä parisuhdeväkivaltaa. Kotikäynneillä on mahdollista myös tunnistaa varhaisen ja räätälöidyn tuen tarpeita.
Lisäksi neuvolapalveluissa suora valinnanvapaus saattaisi rapauttaa Sipilän hallituksen Lapsi- ja perhepalvelujen muutosohjelmaan kuuluvan perhekeskustoimintamallin.
Neuvolapalvelut ovat perhekeskustoimintamallin perusta, jonka ympärille muut lapsiperhepalvelut ja järjestöjen toiminta rakentuvat. Valinnanvapauden myötä vanhemmat eivät saisi parasta hyötyä palvelujen integroinnista ja monialaisesta työtavasta.
Neuvolapalvelujen kuuluminen suoran valinnanvapauden piiriin lisäisi myös väestön eriarvoisuutta palvelujen saannissa.
Lähes kaikki perheet asioivat neuvolassa. Ei ole kenenkään etu vesittää ja rapauttaa vaikuttavaksi todettua ja kansainvälisesti ainutlaatuista neuvolajärjestelmäämme.
Eeva Nykänen, Valinnanvapaus tulee – mutta milloin? THL-blogi 17.2.2017.
Martta October, Ehdotettu valinnanvapaus estäisi lapsiperheiden palveluiden integraation. THL-blogi 2.3.2017.
Tuovi Hakulinen forskningschef Kunskapsledning och medskapande, THL
Ulla Korpilahti kehittämispäällikkö Hyvinvoinnin ja terveyden edistäminen, THL
Jaa somessa Jaa Facebookissa Jaa Twitterissä Jaa LinkedInissä Jaa WhatsAppissa
Sähköpostiosoitettasi ei julkaista. Pakolliset kentät on merkitty *
Tallenna nimeni, sähköpostiosoitteeni ja kotisivuni tähän selaimeen seuraavaa kommentointikertaa varten.
THL-blogissa asiantuntijamme ottavat kantaa ajankohtaisiin aiheisiin, tulkitsevat yhteiskunnallisten ilmiöiden merkityksiä sekä esittävät uusia näkemyksiä ja ratkaisuehdotuksia. THL:n kannan esittää laitoksen johto. Blogia ylläpitää THL:n viestintäyksikkö.
Evästeet auttavat meitä kehittämään verkkopalveluamme ja parantamaan sen sisältöjä ja saavutettavuutta. Osa evästeistä on välttämättömiä, jotta sivut toimivat oikein. Voit palata asetuksiin myöhemmin Tietoa sivustosta -sivulla. Hallinnoi evästeasetuksiasi.
Evästeet auttavat meitä kehittämään verkkopalveluamme ja parantamaan sen sisältöjä ja saavutettavuutta. Osa evästeistä on välttämättömiä, jotta sivut toimivat oikein. Voit hyväksyä kaikki evästeet tai vain välttämättömät.
Osa evästeistä on välttämättömiä, jotta sivut toimisivat tarkoitetulla tavalla. Välttämättömiä evästeitä hyödynnetään esimerkiksi toiminnallisuuksissa, joissa käyttäjä tekee valintoja, kuten evästesuostumusasetukset. Välttämättömät evästeet tallentuvat selaimeesi automaattisesti, kun käytät verkkopalvelua, emmekä pyydä niiden käyttöön erikseen suostumustasi. Välttämättömät evästeet säilyvät selaimessasi enintään vuoden ajan.
This cookie is set by GDPR Cookie Consent plugin. The cookie is used to store the user consent for the cookies in the category "Analytics".
The cookie is set by GDPR cookie consent to record the user consent for the cookies in the category "Functional".
This cookie is set by GDPR Cookie Consent plugin. The cookies is used to store the user consent for the cookies in the category "Necessary".
This cookie is set by GDPR Cookie Consent plugin. The cookie is used to store the user consent for the cookies in the category "Other.
This cookie is set by GDPR Cookie Consent plugin. The cookie is used to store the user consent for the cookies in the category "Performance".
The cookie is set by the GDPR Cookie Consent plugin and is used to store whether or not user has consented to the use of cookies. It does not store any personal data.
Sivustolla on käytössä Google Analytics -ohjelmalla tehtävä sivuston kävijäseuranta. Google Analyticsin evästeiden tallentamia tietoja ovat esimerkiksi mitä kautta käyttäjät sivulle tulivat (hakukone, suora linkki tms.), millä sivuilla käyttäjät kävivät ja kuinka pitkään käyttäjät sivuilla olivat.